Държавен вестник, бр. 40, 2014 г., стр. 37

БРОЙ  40	
Д Ъ Р Ж А В Е Н  В Е С Т Н И К 	
СТР.  37  
МИНИСТЕРСКИ СЪВЕТ
ПОСТАНОВЛЕНИЕ № 102 
ОТ 7 МАЙ 2014 Г.
за координация по въпросите на регионалното 
сътрудничество
МИНИСТЕРСКИЯТ СЪВЕТ
П О С Т А Н О В И :
Чл. 1. Съветът „Международно сътрудни-
чество за развитие и регионално сътрудни-
чество“, създаден с Постановление № 234 на 
Министерския съвет от 2011 г. за политиката 
на Република България на участие в между-
народното сътрудничество за развитие (обн., 
ДВ, бр. 61 от 2011 г.; изм., бр. 6 и 62 от 2013 г.), 
наричан по-нататък „Съвета“, изпълнява коор-
диниращи функции по отношение на външно-
политическите аспекти на държавната политика 
в областта на регионалното сътрудничество.
Чл. 2. Съветът осъществява следните 
функции в областта на регионалното сътруд-
ничество:
1. дава становища по проекти на национал-
ни стратегически документи по отношение на 
външнополитическите аспекти на държавната 
политика в тази област;
2. приема становища и изготвя проекто-
решения по конкретни въпроси в областта 
на регионалното сътрудничество, както и 
по отношение на лансирани от други страни 
регионални програми и инициативи;
3. изготвя, приема и внася за утвърждаване 
от Министерския съвет проекти за регионал-
ни инициативи и координира дейността по 
тяхното представяне и реализиране;
4. координира дейността на министерствата 
и ведомствата при участието им в регионални 
форуми;
5. анализира работата и развитието на раз-
личните форми на регионално сътрудничество 
от гледна точка на държавния интерес.
Чл. 3. (1) При изпълнение на функциите 
си по чл. 2 Съветът заседава във формат „Ре-
гионално сътрудничество“ в следния състав: 
1. председател – министърът на външните 
работи;
2. секретар – служител от Министерството 
на външните работи;
3. членове – по един заместник-министър на 
икономиката и енергетиката, на правосъдието, 
на вътрешните работи, на финансите, на труда 
и социалната политика, на инвестиционното 
проектиране, на земеделието и храните, на 
регионалното развитие, на транспорта, инфор-
мационните технологии и съобщенията, на 
околната среда и водите, на здравеопазването, 
на образованието и науката, на културата, на 
отбраната и на младежта и спорта. 
(2) На заседанията на Съвета във формат 
„Регионално сътрудничество“ могат да при-
състват представители на Народното събра-
ние, на Администрацията на Президента, 
на Националното сдружение на общините, 
на неправителствени организации, както и 
външни експерти, при предварително изразено 
от тях съгласие.
(3) При невъзможност за участие в засе-
дание на Съвета във формат „Регионално 
сътрудничество“ председателят се замества 
от заместник-министър на външните работи 
или от друго овластено от него лице. 
(4) За осигуряване дейността на Съвета мо-
гат да се създават работни групи за подготовка 
на работни материали, становища, анализи, 
оценки и други по конкретни въпроси, свър-
зани с функциите на Съвета по чл. 2.
Чл. 4. (1) Заседанията на Съвета във фор-
мат „Регионално сътрудничество“ се свикват 
и ръководят от неговия председател.
(2) Секретарят на Съвета по чл. 3, ал. 1, 
т. 2 организира подготовката на заседанията 
му във формат „Регионално сътрудничест-
во“, осъществява оперативна координация 
на работата и организира съхраняването на 
документацията от проведените заседания.
(3) Членовете на Съвета по чл. 3, ал. 1, т. 3:
1. участват лично в заседанията на Съвета 
във формат „Регионално сътрудничество“;
2. представят писмени или устни становища 
на представляваното от тях министерство;
3. могат да предлагат за разглеждане въ-
проси във връзка с функциите на Съвета по 
чл. 2 и свързаните с това материали;
4. имат право на достъп до материалите 
и протоколите от заседанията на Съвета във 
формат „Регионално сътрудничество“.
Чл. 5. (1) Съветът провежда заседания във 
формат „Регионално сътрудничество“ веднъж 
на 3 месеца.
(2) Заседанията по ал. 1 са редовни, ако 
на тях присъстват повече от половината 
членове на Съвета във формат „Регионално 
сътрудничество“.
(3) Дневният ред на заседанията по ал. 1 
се утвърждава от председателя на Съвета.
(4) В подготовката на материалите по днев-
ния ред могат да бъдат привличани експерти 
на заинтересуваните министерства или други 
институции.
(5) Материалите и проектите на документи 
по тях се внасят за разглеждане от Съвета 
съгласувано със заинтересуваните министер-
ства и с други институции. Секретарят на 
Съвета изпраща материалите за становище 
до членовете на Съвета по чл. 3, ал. 1, т. 3. 
Те се докладват на заседанието от вносителя 
или от секретаря на Съвета.
(6) Дневният ред на заседанията заедно 
с материалите по него се изпращат на чле-
новете на Съвета във формат „Регионално 
сътрудничество“ и на други заинтересувани 
институции не по-късно от 7 дни преди датата 
на заседанието.